
Særlov om ansettelse og opphør av arbeidsforhold i staten

Forord

Siktemålet med boka er å formidle innholdet i den nye statsansatteloven som trådde i kraft 1. juli 2017. Siden loven avløser tjenestemannsloven av 1983 og er en harmonisering med gjeldende arbeidsmiljølov, vil framstillingen også ha disse perspektivene i seg. Målgruppa er framtidige og nåværende ledere, personalmedarbeidere, fagforeninger og for øvrig alle som kommer i befatning med denne særloven om ansettelse og opphør av arbeidsforhold i statlig sektor.

Jeg vil spesielt takke Ingun Sletnes, Gunnar Jahren og Christoffer J. Lossius. I arbeidet med boka har jeg fått verdifulle innspill fra dem.

Oslo, juli 2018

Gerd Engelsrud

2. utgave er hovedsakelig en ajourføring av endringer i aktuell lovgivning og tariffavtaler og med henvisninger til nye, aktuelle dommer og uttalelser fra sivilombudet og tvisteløsningsnemnda. I denne utgaven er forfatterskapet utvidet med Diego Praino og ajourført fram til august 2025.

Oslo, september 2025

Gerd Engelsrud og Diego Praino

